Κάλεσμα για την συγκέντρωση χρημάτων για την Μυρτώ κάνει η ΠΑΕ ΑΕΚ, ώστε να βρεθούν χρήματα για την θεραπεία της στο εξωτερικό.

Η ΠΑΕ ΑΕΚ απευθύνει κάλεσμα στον κόσμο να βοηθήσει, ο καθένας στο βαθμό που μπορεί, να συγκεντρωθεί ποσό, το οποίο σε πρώτη φάση ανέρχεται στις 20.000 ευρώ.

Η ανάρτηση της ΠΑΕ ΑΕΚ

«Από το 2012 μέχρι σήμερα, η Μυρτώ παλεύει σκληρά για να ξεπεράσει τα προβλήματα που της προκάλεσε η άγρια επίθεση που δέχτηκε από παράνομο μετανάστη στην παραλία της Πάρου. Η κοπέλα έκτοτε είναι καθηλωμένη σε αναπηρικό καροτσάκι και η οικογένειά της καλείται κάθε μήνα να συγκεντρώνει ποσά που φτάνουν τις 3.000 € για τα φάρμακα και τις θεραπείες που πρέπει να ακολουθήσει. Τα Χριστούγεννα έρχονται και η μικρή ηρωίδα που υπέφερε τόσο, χρειάζεται την έμπρακτη βοήθειά μας. Θέτουμε ως πρώτο στόχο το ποσό των 20.000 €, που θα χρειαστεί να συγκεντρώσουμε προκειμένου να ξεκινήσει η διαδικασία για την αποκατάστασή της. Μια μικρή συνεισφορά από τον καθέναν μας είναι σημαντική, για να καλυφθεί το κόστος των ιατρικών δαπανών και να δώσουμε στη Μυρτώ την ευκαιρία να χαμογελάσει ξανά» αναφέρεται σε σχετικό μήνυμα.

Ο ειδικός λογαριασμός δημιουργήθηκε με πρωτοβουλία του Κωνσταντίνου Κυρανάκη, βουλευτή της ΝΔ.